New Delhi : बलीउद सावथुन मुलुगनि राफोद फावखुंगुर, जोंथि हाथर्खि अभिताभ बच्चना रबिबार खालि मानाव हादोरगिरि रामनाथ कबिन्दनि आखायनिफ्राय आवग्रिबाय दादा साहेब फाल्के बान्था। जाय फावगिरिया सावथुन मुलुगनि गेजेरजों दोहोनि बिहोमा होलांनो हानाय फावगिरिखौ बे बान्थाखौ होनाय जायो। मख'जाथावदि दादा साहेब फाल्के बान्थाया भारत हादोरनि बयनिख्रुइबो देरसिन सावथुन बान्था। हादोरनि राजथावनि गोदान दिल्लीआव खुंफुंजानाय मोनसे मेहेर गोनां हाबाफारियाव बे बान्थाखौ हरनाय जायो। बै हाबाफारियाव गावनि फिसाज्ला फावखुंगुर अभिषेक बच्चन, बिसि जया बच्चन आबो दंमोन। बै दुगालु बुब्लिनि गांसे फट' खेबदों जायखौ फिसाज्ला अभिषेक गावनो सेयार खालामदों। लोगोसे बिफानि सोमोन्दै अभिषेका लिरबिदांनि गेजेरजों रेबसुं लिरदों।